text: সংবাদ অনলাইন » অলিম্পিক ডে উপলক্ষে চিত্রাঙ্কন প্রতিযোগিতা অনুষ্ঠিত
  আন্তর্জাতিক অলিম্পিক কমিটির ১২৩তম প্রতিষ্ঠা বার্ষিকী উপলক্ষে বাংলাদেশ অলিম্পিক এসোসিয়েশনের উদ্যোগে পালিত দুই দিনব্যাপী কর্মসূচির অংশ হিসেবে আজ সকাল সাড়ে ১১টায় অলিম্পিক ডে ২০১৭ উপলক্ষে শিশু কিশোরদের অংশগ্রহণে আয়োজিত চিত্রাঙ্কন প্রতিযোগিতার পুরস্কার বিতরণী অনুষ্ঠান অনুষ্ঠিত হয়েছে।
  বিওএ'র ডাচ্ বাংলা ব্যাংক অডিটোরিয়ামে আয়োজিত অনুষ্ঠানে প্রধান অতিথি হিসেবে উপস্থিত ছিলেন কৃষি মন্ত্রী মতিয়া চৌধুরী, এমপি।
  বিশেষ অতিথি হিসেবে উপস্থিত ছিলেন বিওএ'র মহাসচিব সৈয়দ শাহেদ রেজা। অনুষ্ঠানটি সভাপতিত্ব করেন বিওএ'র উপ-মহাসচিব এবং অলিম্পিক ডে ২০১৭ এর সাংগঠনিক কমিটির চেয়ারম্যান আশিকুর রহমান মিকু।
  অনুষ্ঠানে আরও উপস্থিত ছিলেন বিওএ'র উপ-মহাসিচব এবং অলিম্পিক ডে ২০১৭ এর সাংগঠনিক কমিটির সদস্য সচিব আসাদুজ্জামান কোহিনুর, বিওএ'র কার্যনির্বাহী কমিটির সদস্য এবং চিত্রাঙ্কন প্রতিযোগিতা আয়োজন উপ-কমিটির আহবায়ক তাবিউর রহমান ও সদস্য সচিব কে এম শহিদুল্লাহ।
  বিচারক মন্ডলীর সদস্য হিসেবে উপস্থিত ছিলেন বিশিষ্ট চিত্রশিল্পী মামুন খান। অনুষ্ঠানের প্রধান অতিথি চিত্রাঙ্কন প্রতিযোগিতায় ৩টি বিভাগে সর্বমোট ৩০জন প্রতিযোগীকে ১ম, ২য়, ৩য় এবং বিশেষ পুরস্কারে ভূষিত করেন। প্রতিযোগিতায় অংশগ্রহণকারী একজন প্রতিবন্ধী শিশু শিল্পীকে বিশেষ পুরস্কার প্রদান করা হয়।
  গতকাল শুক্রবার অলিম্পিক ডে উপলক্ষে শেখ রাসেল রোলার স্কেটিং কমপ্লেক্সে চিত্রাঙ্কন প্রতিযোগিতা অনুষ্ঠিত হয়। প্রায় দু'শতাধিক শিশু-কিশোর এই প্রতিযোগিতায় অংশগ্রহণ করে। প্রধান অতিথি হিসেবে প্রতিযোগিতার উদ্বোধন করেছেন স্বরাষ্ট্র মন্ত্রী আসাদুজ্জামান খাঁন কামাল, এমপি।